
Par dzīvokļa īpašuma Kļavu iela 5-2, Dzelzava, Dzelzavas pagasts, Madonas novads, nodošanu atsavināšanai, rīkojot izsoli 
  	Madonas novada pašvaldībā saņemts Dzelzavas pagasta pārvaldes ierosinājums nodot atsavināšanai dzīvokli adresē Kļavu iela 5-2, Dzelzava, Dzelzavas pagasts, Madonas novads. 
Dzīvoklis Kļavu iela 5-2, Dzelzava, Dzelzavas pagasts, Madonas novadā (kadastra apzīmējums telpu grupai 7050 005 0341 001) ir:
1) četru istabu dzīvoklis, ar daļējām ērtībām, ar kopējo platību 76,1 m2, kas atrodas 18 dzīvokļu mājā, trīs stāvu ēkā, ekspluatācijas uzsākšanas gads 1981, īpašums nostiprināts Dzelzavas pagasta zemesgrāmatā ar nostiprinājuma Nr. 280;
2) īpašuma istabu skaits liedz to izmantot pašvaldības funkciju nodrošināšanai – sniegt iedzīvotājiem palīdzību mājokļa jautājumu risināšanā, jo paredz augstas izmaksas īrniekam;
3) Dzīvokļu jautājumu komisijas 2026. gada 16. jūlija sēdē, tika pieņemts lēmums Nr. 212 (protokols Nr. 11, 19.p.) Sniegt pozitīvu atzinumu pašvaldībai piederošā nekustamā īpašuma adresē Kļavu iela 5-2, Dzelzava, Dzelzavas pag., Madonas nov., LV-4873, atsavināšanai rīkojot izsoli. 
Publiskas personas mantas atsavināšanas likuma 4.panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai. 
Saskaņā ar likuma “Pašvaldību likums” 10.panta pirmās daļas 16.punktu Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 12.08.2026. Attīstības komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Nodot atsavināšanai dzīvokļa īpašumu Kļavu iela 5-2, Dzelzava, Dzelzavas pagasts, Madonas novads, rīkojot izsoli.
1. Uzdot Nekustamā īpašuma pārvaldības un teritoriālās plānošanas nodaļai veikt nepieciešamās darbības dzīvokļa īpašuma Kļavu iela 5-2, Dzelzava, Dzelzavas pagasts, Madonas novads izslēgšanai no pieejamā dzīvojamā fonda reģistra, organizēt nekustamā īpašuma novērtēšanu pie sertificēta vērtētāja un virzīt jautājumu uz domi par dzīvokļa īpašuma atsavināšanu, rīkojot izsoli. 



Domes priekšsēdētājs							A. Lungevičs

